अहाँ ई मैथिली विकिपिडियामे नव लेख कोना बना सकैत छी से सिखी।
 नव पृष्ठक माने अखनि धरि मैथिली विकिपिडियामे सृजन नै भेल लेख बुझबाक चाही । यदि अहाँ नव पृष्ठ आरम्भ करबाक लेल जा रहल छी तऽ पहिने अहाँ जहि शिर्षक पर लेख लिखबाक लेल जा रहल छी तकर सही हिज्जे/ वर्तनी/ वर्णविन्यास (स्पेलिङ) पता लगाबी । मैथिली भाषामे प्रायः 'ब' वा 'व'; श, स वा ष; ह्रस्व वा दीर्घ आदिक कारणसँ भेल लेख बहुतेक बेर नै भेटैत अछि जे कि समस्या उत्पन्न करैत अछि । यथा - नव वा नब; कोशी वा कोसी; सितुआ वा शितुआ; कोश वा कोष; पुर्णिया वा पुर्नियाँः ; चकबा वा चकवा आदि ।
 ताकी बकसा जे मैथिली विकिपिडियाक दाहिना बगल उपरमे अछि ओहिमे लेखक शीर्षक लिखला बाद ताकी बटन दाबी या एन्टर दाबी । उदाहरणक लेल चित्रमे मारिया सारापोभा नामक शीर्षक देखाएल गेल अछि ।
 ताकी बकसामे खोज करलाक बाद नव विन्डोमे खोज नतिजासभ देखाएल जाएत । अहाँद्वारा लिखै लेल खोजल लेख पहिने यदि मैथिली विकिपिडियामे सृजना केल गेल रहत तहन अहाँद्वारा टाइप कएल गेल शीर्षक बुलु रङ्गमे देखाएल जाएत । यदि ओ शीर्षकक लेख मैथिली विकिपिडियामे नै रहत तहन अहाँक शीर्षक लाल रङ्गमे देखाएल जाएत ।
 यदि अहाँद्वारा खोजल गेल लेख बुलु रङ्गक शीर्षकमे अछि तहन ओ शीर्षकमे क्लिक करि अहाँ पहिनेसँ लिखल गेल ओ शीर्षकमे जा सकैत छी आर आवश्यक सम्पादन करि सकैत छी । यदि ओ शीर्षक लाल रङ्गमे आएल तहन अहाँ ओ लाल रङ्ग वाला शीर्षक पर क्लिक करि अहाँ ओ शीर्षक पर मैथिली विकिपिडियापर नव लेख आरम्भ करि सकैत छी ।
 आब अहाँ नव पृष्ठ सृजना करै लेल जा रहल छी । अहाँद्वारा टाइप कएल शीर्षक (लाल रङ्गक)मे क्लिक करी । एकरबाद नीचा देखाएल चित्र अनुसारक सृजना पृष्ठ खुलत ।
 किछु दिनसँ ओ हुनकर घर आबि रहल छल । लगातार नहि, कहिओ-कहिओ । आश्चर्य सन, लजाएल, सज्जन युवक । युवके तऽ ओकरा कहती ओ । उमेरमे ओकरा सँ दू बर्ष जेठ छथि, मुदा ई विवाहिता छथि । बच्चा भलेही हुनका नहि भेल हुए मुदा तैयौ ओ महिला छथि । आ ई जे युवक अछि हरेक दोसर तेसर दिन कोनो ने कोनो बहाना बना हुनकर घर आबि जाइत छन्हि । पहिने हुनका आन्टी कहैत छल, फेर दू तीन दिनक बाद ओकर प्रमोशन भऽ गेल । आन्टी सँ भौजी आ फेर धीरे-धीरे मैडम । ओ. . हो कतेक आकर्षक सम्बोधन, जेना मैडम वाइ. . . , मैडम एक्स. . . . मैडम. . . . . . जेड पता नहि की की उटपुटाङ्ग सोचि रहल छथि आइ मैडम रेखा । थिएटर संसारो गजब अछि । झूठ एक्टिङ्ग, झूठ हँसब कानब, मुदा झूठो एतेक सजिबताक संग देखाओल जाइत अछि की देखएबलाकेँ भावुक कऽ देल जाइत अछि । मोहित भेल व्यक्ति दोसर दिन अहाँक दलान पर पहुँचि जाइत अछि । इहे तऽ कलाक शिखर अछि, दर्शक अभिनयसँ एहि प्रकार प्रभावित भऽ जाए जे हरेक व्यक्तिसँ कलाकारक घर आ ठेगाना पूछए लागए, टेलिफोन डाइरेक्ट्री खोजए लागए । एखने ओ युवक चाह पीबि कऽ गेल अछि । रेखा शिथिलसंग शोफापर पसरि गेल छथि । विश्लेषणक लेल हुनका लग ई बढि़या समय अछि । नहि तऽ एहन फुर्सत कतए ? हँ, तऽ ओ सोचि रहल छलीह ओहि युवकक विषयमे । ओहि युवकक नाम गोपी अछि । अछि तऽ सुन्दर, स्मार्ट युवक मुदा ईश्वर कनिक अन्याय कऽ देने अछि ओकरा संग । ओ ई अछि जे बच्चामे ओकरा चेचक भेल छल आ ओकर मुहँपर अपन छाप छोडि़ कऽ चलि गेल छल । रेखा अपन सोचल बातपर स्वयं बिहुँसि पड़ली, मुदा किछुए देरमे अपन बिहुँसबपर लजा सन गेलीह । हुनका एना नहि सोचबाक चाहैत छल । ओ एक प्रगतिशील, पढ़ल लिखल आ बुधियारि महिला छथि । समाज सुधार कार्यमे बढि़ चढि़ कऽ सहभागि होइत छथि । निम्न श्रेणीक लोकक बीच सेहो घुलि मिलि कऽ घूमैत छथि । फेर ओ तँ एक उच्च वर्गिय समाजक युवक अछि, चेचककेँ दाग भेल तऽ की भेल ? मनुष्यकेँ हृदय एतेक विशाल होएबाक चाही जे मनुष्यकेँ देखएबला एैब ओकर सोचपर असर नहि कऽ सकए बल्कि ककरोमे यदि कोनो मानसिक कमजोरी वा एैब हेबो करए तऽ हमरासभकेँ हीनभावनासँ ग्रस्त लोककेँ मानसिक रुपसँ उपर उठाबए लेल हुनकर आगा अपन हाथ बढ़ेबाक चाही । गोपी सेहो हीन भावनासँ ग्रस्त अछि, चेहराक दाग शायद ओकर भावनाकेँ चोट पहुँचौने अछि । प्रगतिशील सोचकेँ दम्भ मारएबला हमरा सभ सन लोक । एहन लोककेँ हाथ पकडि़ कऽ ओकरा दोसर कतारमे ठाढ़ होबए लेल प्रेरित करबाक चाही । कतेकधरि सोचि गेलीह मैडम रेखा, मुदा अन्तिम बातपर रुकि गेलीह । ओकरा हाथ पकडि़ कऽ आगा चलबाक लेल प्रेरित करब ठीक अछि मुदा यदि ओ बाँहि पकडि़ लिए तँ ? सहीमे शारीरिक रुपमे हुनकर पकड़मे नहिओ आबए तैयो मानसिक रुप सँ ओ यदि जकडि़ लिए तँ ? एहन स्थितिमे सेहो प्रगतिशील सोच कोना काज कऽ सकैत अछि । मैडम रेखाक माथ भारी भऽ रहल छल । अनाबश्यक विचार हुनका थका देने छल, पता नहि आइ ओ एतेक किए सोचि रहल छथि शायद ओ युवकक कारण । मुदा ओ तऽ बहुत सुन्दर आ सभ्य युवक अछि । मैडमजी-मैडमजी कहैत रहैत अछि । कहैत अछि, हमरा अहाँक उच्च विचार बढि़या लगैत अछि । हम अहाँकेँ बहुत सम्मान करैत छी . . . . . . . . . . । कतहुँ ई पहिल चालि तऽ नहि, दोसर चालिपर कहि उठए , हम अहाँकेँ पसिन करैत छी आ . . . . . . . . . फेर तेसर चालिपर कहए हम अहाँसँ विवाह . . . . . . . . . . ? नहि नहि. . . हम तऽ विवाहित छी । ओ अपने बातसँ घबड़ा जाइत छथि । साँझमे पतिसँ पुछैत छथि, 'कोनो युवक विवाहिता महिलासँ प्रेम कऽ सकैत अछि ? ' 'किए नहि ! युवक तऽ जीबे करैत अछि फाइन्टेसीमे . . . . . . . . . . की अहाँकेँ तऽ नहि भेटि गेल अछि किओ ? ' ओ हँसय लगलथि । हुनका दया आबि जाइत अछि अपन पतिपर . . . . . . . . . बेचारा बुझबे नहि करैत छथि । मुदा बुझबो कोना करैथि ? ओ अपन पतिकेँ ओ युवककेँ बिषयमे बहुत किछु कहबै नहि कएने छथि ! मुदा पतिकेँ कहल बात बेर-बेर हुनक मोनसँ टकरा रहल छल । युवक जीबे करैत अछि फाइन्टेसीमे . . . . . . . तऽ की ओ युवक सेहो रेखाकेँ लऽ कऽ कोनो फाइन्टेसी पालने अछि ? नहि . . . . . . . नहि . . . . . , एना नहि भऽ सकैत अछि ? एना भेल तऽ ओ रेगिस्तानमे भटैकि जाएत, मृगतृष्णाक पाछु । ई मृगतृष्णा जीवनकेँ भटका सकैत अछि । मुदा कोनो दिसा नहि दऽ सकैत अछि । ओ परेशान छथि, मुदा एहिमे ओकर अपन दोष छैक कतहुँ ओ स्वयं जानि बुझि कऽ वा बीना बुझने एहि रेगिस्तानमे पानिक भ्रम दऽ देने अछि । कतहुँ ओकर अपन कोनो जडि़ बालुकेँ जकाँ रौदमे नहि चमैक उठल ? मुदा ओ बालुक छल. . . . . , एहि गरम बालुकेँ छुलासँ अांगुरक चमरापर छाला पडि़ जाएत. . . . . कोना बाहर निकलए एहि चक्रव्यूह सँ ? गोपी आब जखन आएत तऽ बेमोनेसँ ओकरा आगु आएब । हुनकर शिष्टाचार लऽ कऽ ओ गलत बुझलक तऽ बुझौक । ओ किए कोनो समस्यामे फँसैथि । हुनकर एकटा प्रशन्नचित घर अछि । प्रेम करएबला पति अछि फेर विवाहित जीवन तऽ बारुदक ढेÞर जेकाँ होइत अछि, सावधानी आ समझदारीसँ निमाहए पडैÞत अछि । गल्ती सँ सेहो कोनो लुती एहि बारुदपर पडि़ जाए तऽ घातक आ तबाह करएबला विस्फोट भऽ सकैत अछि । रेखा अपन घरक देबाल निहारैत छथि । पुरे घर आ देबालमे लकड़ीकेँ फिनिसिङ्ग अछि । एहि द्वारे लुती सँ एकरा बचा कऽ रखबाक चाही । ई देबालमे बहुत जल्दी आगि पकड़एबला अछि । एकरा हृदय सँ देखरेख करए पड़त । दू दिन शान्तिसँ बीत गेल । युवक नहि आएल । बढि़एँ भेल, चलू पाछु तऽ छूटल, नहि तऽ प्रत्येक दिन कोनो ने कोनो बहाना । मैडम दियावाती अछि, शुभकामना देबए अएलहुँ अछि . . . , मैरिज एनिवर्सीकेँ शुभकामना . . . . . . . , अहाँक जन्म दिन अछि, अपने बिसरि गेल हएब, हम तऽ नहि बिसरल छी . . . , ई फल अनलहुँ अछि , ई मिठाई अछि. . . . , भेटएकेँ सय बहाना । तमसा उठलीह रेखा । मनुष्य नहि अछि मानू कम्प्युटर अछि । पूरे संसारक गते ओकरा स्मरण अछि । मानु हमर ओ सेक्रेटरी अछि । झूठफूसक निजी जीवनमे हस्तक्षेप करए चलि अबैत अछि । 'चारि दिन भऽ गेल नहि अएला, पता नहि कतए चलि गेल । कतहुँ गाम तऽ नहि चलि गेल अछि । कतएकेँ लोक हमरा कपार पर चलि आएल अछि,' ओ सोचए लगलीह । . . . . एक दिन जखन नाटक कऽ थिएटरसँ बाहर निकलली तऽ आगा ओ लड़का ठाढ़ छल, दुनू हाथ जोडि़ कऽ प्रणाम कएलक । फेर रेखाकेँ प्रशंसाक पुल बान्हि देलक । रेखा ओहिना ओकरा भिजिटिङ्ग कार्ड दऽ देलीह । हुनका की पत्ता छल जे ओ दोसरे दिन एकटा फूलक दौड़ा लऽ कऽ घरक आगा पहुँचि जाएत । पता नहि कोन पहाड़ी इलाकाक अछि । एतए नोकरी करैत अछि । कहैत अछि ओ हुनकर प्रेरणा अछि । मुदा एतेक दिनसँ एतए आएल किए नहि ? बढि़ए भेल । हमरा की लेना देना ? हमर कोनो सरकुटुम्ब अछि ? हएत कोनो प्रशंसक ओ सोचि रहल छलीह । बातचित करैत ओ हरेक समय हुनका दिस देखैत रहैत अछि , जेना नजरि हटाएब बिसरि गेल हुए । एक दिन कहि रहल छल मैडम हमर इच्छा होइत अछि बहुत उपरधरि पहुँची । रेखा जखन पुछलीह जे कतेक उपर जाए चाहैत छी तऽ ओ आकाश दिस इशारा कएलक । रेखा हड़बड़ा गेलीह । हमर मतलब अछि हमहुँ नाटकमे अभिनय करए चाहैत छी । एहि बातपर रेखाकेँ कनिक मोन शान्त भेल । हुनका लगैत छल जे ई युवक आँखिसँ किछु बाजि रहल अछि . . . , एकटा आश्चर्य जनक सन व्यवहार ओकर आँखिसँ निकलि रहल छल, ईन्द्र धनुष जेकाँ । रेखा एहि व्यवहारकेँ सामना नहि कऽ सकैत छलीह आ माफ करब कहि भीतर चलि जाइत छलीह । वाशबेशीनपर बढि़या जकाँ मुहँ धोइत छलीह आ बाहर निकलि कऽ देखैत छलथि ओ लड़का चलि गेल कि नहि । बढि़ए भेल दोबारा ओकर सामना करएसँ बचि गेलहुँ । स्टेजक एतेक बड़का कलाकार, हजार लोकक भीड़मे सेहो कहिओ हकलेलथि नहि मुदा एहि सामान्यसन व्यक्तिक आगा बात - बात पर हकला जाइत छथि । ओ बात -  बात पर चौंकि जाइत छथि । ओहि राति मैडम रेखा सूति नहि सकलीह । ओ बराबर अपन चेहराक कुरुपताक चर्चा करैत अछि । ओ अपन भीतरक आगिकेँ शब्दक माध्यमसँ मैडम रेखाक आगा चर्चा करैत अछि आ रेखापर मानवीय सहानुभूति हाबी भऽ जाइत छन्हि । ओ भीतर-भीतर सुलगैत एहि ज्वालाकेँ देखैत शायद हीनभावनाक कारण अन्तरमुखी बना देने अछि । ओकर भावना, सपना, आकांक्षा लाबा जकाँ भीतरे - भीतर फुटि रहल अछि । मैडम रेखाक शब्दमे ममता आ स्नेहसँ मिठास भरि जाइत अछि । ओ ओकरा उत्साह बढाबएकेँ तथा हारि नहि मानएकेँ साहनूभुति दैत छथि मुदा ओहि समय फेर रेखाकेँ ओहे सतरंगी बात भीतर सिकुरब अनुभवसन होइत छन्हि । ओ सोचैत छथि, किए अबैत अछि ओ एतए बेर-बेर चेचककेँ दागबला चेहरा लऽ कऽ । जखन ओ ओकरा चाहक कप पकड़बैत छथि तऽ हुनकर हाथ काँपए लगैत अछि । कतेक कड़ा हाथ. . . . भगवान ! ककरो बाँहि पकडि़ लए तऽ बाँहिए टुटि जाएत मुदा ओकर पकड़ ढील नहि भऽ सकैत अछि । ओ पता नहि किए आँखि मुनि लैत छथि । . . . . . रेखा फेर सोचए लगैत छथि एहि बेर ओ किए नहि आएल ! ओकर दागबला चेहरा, लापरबाह जकाँ दाढ़ी आ सशक्त हाथ हुनकर ध्यान खीच लैत अछि । एक दिन अपन पतिसँ कहलीह, 'गोपी प्रत्येक दिन अबैत अछि, कोना मना करिऔक ओकरा. . . . हम नहि चाहैत छी, हमर निजी अवसरपर फूल वा मिठाई लऽ कऽ आबए । ' पति हँसि पड़ला, 'ओ अहाँक प्रशंसक अछि । आबए दिऔक, ओ अहाँकेँ की बिगाडि़ रहल अछि । ' रेखा अपन पतिक आँखि चोरबैत बजलीह, 'अहाँकेँ खराब नहि लगैत अछि, अहाँ एक दिन बुझबै । ' 'नहि । हम बुझैत छी गोपीसन देखाइए देबएबला व्यक्ति अहाँक हृदयमे पैसिए नहि सकैत अछि । ओहि ठाम तऽ हमरासन चेहराबला हंैडसम व्यक्तिकेँ आब मात्र आज्ञा अछि । ' कनिक रुकैत ओ फेर बजला, 'गोपीसँ हमरा कोनो परेशानी नहि अछि । ओ बेचारा अपन कल्पनामे जीबैत अछि तऽ जीबए दिऔक । अहाँकेँ की जाइत अछि ? ' आब पति वेचाराकेँ की पता जे किछु तऽ जाइते अछि । झूठफूसक पीड़ा हृदयमे बैसि जाइत अछि । मुदा हुनका मौनमे अबैत अछि, ओ आब ओकरासँग कठोर व्यवहार करतीह । मुदा . . . . . ओ आएल किए नहि । दू दिन आओर बीत जाइत अछि । आश्चर्यसन हालत अछि हुनकर । जकरा ओ पसिन नहि करैत छथि जकर बात हुनका आकर्षित नहि करैत अछि जे पति सन सुन्दर चेहरा आ शरीरक मालिक नहि अछि । ओ ओकर विषयमे किए सोचि रहल छथि । ओ गलत तऽ नहि छथि ? ओ टूटल भाबनात्मक सम्बन्धक शिकार तऽ नहि छथि ? हुनका कोनो परेशानी आ दुःख सेहो नहि, फेर रातिमे जखन चारु दिस अन्हार पसैडि़ जाइत अछि तऽ कोनो छोटका सन भगजोगनी हुनकर बन्द खिड़की आ गेटक भीतर रुममे कोना आबि आगा पाछा भुक भुकाए लगैत अछि । ई बात रेखा सन प्रगतिशील आ बुधियारि महिलाक बुझबसँ बाहर अछि । अचानक गेटपर ढ़क-ढ़क होइत अछि । ओ कुदि पड़ैत छथि । शायद उएह युवक अछि । ओ कहिओ घण्टी नहि बजबैत अछि, सीधे प्रवेश करए चाहैत अछि । मैडम रेखा हड़बड़ाकऽ गेट खोलैत छथि । आगा हुनकर पति ठाढ़ भऽ बिहुँसि रहल छथि । रेखा कनिक रुकैत छथि आ फेर हुनकर बाँहि मे लेपटा जाइत छथि । ई बाँहि बाहेकक विकल्प नहि हुनका बुझा रहल अछि ।
 विकिपिडियामे अहाँ नव लेख बनाबै लेल जा रहल छी । लेख बनेबा सँ पहिने किछ प्रारम्भिक विषयवस्तु पर ध्यान राखी । विकिपिडिया- एक मुक्त विश्वकोश छी जे पर कोनो किसिमक लेख सृजना कएल जा सकैत अछि मुदा लेखक विषय स्पष्ट आ जानकारीमूलक होबाक चाही । कोनो भी विकिपिडिया लेख बहुतेक प्रयोगकर्ता केर योगदानक नतिजा छी । लेख बनेबा पूर्व अहाँ मैथिली विकिपिडिया पर रहल लेख सभ पढि सकैत छी आ ओहि लेखके आकार प्रकार आ ढाँचा समझि सकैत छी । एकटा बात आओर स्पष्ट करै लेल चाहै छी अखुनका दौडमे मैथिली विकिपिडियापर लेखक सङ्ख्या बहुत नै भेला कारण अन्तर्राष्ट्रिय अभ्यास अनुसार अहाँ अपन भाषा सँ नजदिक रहल विकिपिडिया जेना उदाहरणक लेल हिन्दी, नेपाली आ अङ्ग्रेजी विकिपिडियाक लेख अनुवाद करि ओहि सामान शीर्षकपर मैथिली विकिपिडियामे लेख सृजना करि सकैत छी ।
 जेना उदाहरणमे देल गेल शीर्षक मारिया सारापोभा नामक लेख नेपाली आ हिन्दी दुनु भाषामे उपलब्ध अछि जे अहाँ मारिया सारापोभा क्लिक करि देख सकैत छी । कोनो भी लेख अहाँ दोसर विकिपिडिया सँ आनैक लेल ओ विकिपिडियामे जा ओ शीर्षक खोजी करी आ लेखके दाहिना बगल रहल स्रोत सम्पादित बटन क्लिक करि सामग्री कपी करि मैथिली विकिपिडियापर ओहि शीर्षक पर ओ सामग्री पेस्ट करि सकैत छी आ अनुवाद करि लेख सृजना करि सकैत छी ।
 लेख लिख लेलाबाद निचामे रहल पन्ना रक्षण करी बटन क्लिक करी । रक्षण करि लेलाक बाद अहाँ मैथिली विकिपिडियापर पहिल लेख बनेबामे सफल भऽ गेल छी ।
 अहाँद्वारा बनाएल गेल लेख आब ई रुपमे देखाएत आ विश्वक कोनो भी कोना सँ ब्राउज कएल आ पढल जा सकैत अछि । 